***Pályázati felhívás***

A Lósy Imre Alapítvány Kuratóriuma
pályázatot hirdet

**„Zlinszky János Pályázat**

**a keresztény jogászképzésért”**

címmel, a PPKE JÁK oktatói és kutatói számára az alábbi feltételekkel:

1. Pályázhatnak a PPKE JÁK teljes vagy részállású oktatói és kutatói, akik a PPKE JÁK bármely szakján kötelező, szabadon vagy kötelezően választható tantárgyat rendszeresen oktatnak.
2. A pályázat célja, hogy Karunk alapító dékánjának is emléket állítva, az Ex corde Ecclesiae apostoli rendelkezéssel (1991)[[1]](#footnote-1) összhangban ösztönözze a katolikus egyetem sajátos küldetésének megvalósítását a jogi felsőoktatásban.
3. A pályázatban – legalább 20.000, de legfeljebb 40.000 karakter terjedelemben – a következő kérdések közül legalább egynek, de lehetőség szerint többnek a feldolgozása és megválaszolása elvárt valamely, a pályázó által a PPKE JÁK-on rendszeresen oktatott egy vagy több kötelező, szabadon vagy kötelezően válaszható tantárggyal, illetve általa irányított vagy felügyelt valamely hallgatói tudományos-szakmai közösséggel összefüggésben:
4. A pályázó miként illeszti be saját tudományos kutatásának, oktatásának tartalmát, célját, módszereit és eredményeit egy összefüggő keresztény világszemlélet egészébe?
5. Hogyan valósítja meg a pályázó oktatói tevékenysége során a szakmai tudás és a keresztény bölcsesség közötti integrációt?
6. Miként építi be oktatói munkájába az egyház társadalmi tanítását?
7. Miként jelennek meg oktatási tevékenysége során a szakmai etikával kapcsolatos ismeretek és kompetenciák?
8. Hogyan helyezi előtérbe oktatói munkája során a súlyos kortárs problémák (például az emberi élet méltóságával, a társadalmi igazságosság előmozdításával, az egyéni és a családi élet minőségével, a világbékével és a politikai stabilitással, a fenntartható fejlődéssel, a világ erőforrásainak igazságosabb elosztásával, az emberi közösséget jobban szolgáló új gazdaságpolitikai renddel összefüggő problémák) tanulmányozását és keres azokra választ a keresztény tanítás fényében?
9. A felhívás elsősorban olyan tantárgyakkal kapcsolatban várja a fenti kérdések átgondolását és megválaszolását, amelyeknek nem képezi elsődleges tárgyát az egyház társadalmi tanítása, illetve a (szakmai) etika. Előnyt élveznek a tételes jogi tantárgyakkal összefüggő pályázatok, valamint a közgazdasági jellegűek, utóbbiaknál feltételezve, hogy bemutatják a jogászi hivatás gyakorlása szempontjából való relevanciájukat.
10. A pályázati díj mértéke bruttó 500.000,- Ft. A pályázati díjazás aktuális lehetősége, az odaítélt pályázati díjak száma az Alapítvány mindenkori anyagi helyzetének megfelelően esetenként kerül meghatározásra.
11. A pályázatok benyújtásának határideje folyamatos. Ugyanaz a pályázó csak korábbi pályázatának benyújtását követően legalább három év elteltével nyújthat be újabb pályázatot. Újabb pályázatot a kuratórium csak akkor támogat, ha az érdemben új.
12. A pályázatokat Word formátumban, elektronikus levélben kell benyújtani a losy@jak.ppke.hu címre.
13. Az Alapítvány kuratóriuma a beérkezett pályázatokról február 28., május 31. és október 31. után 30 napon belül hozza meg döntését.
14. A nyertes pályázatokat az Alapítvány honlapján közzéteheti.
1. Lásd: http://www.katolikus.hu/p\_encik/pe19.html [↑](#footnote-ref-1)